


	[bookmark: _GoBack]Europa-Parlamentet
2019-2024
	[image: EP logo RGB_Mute]



<Commission>{LIBE}Udvalget om Borgernes Rettigheder og Retlige og Indre Anliggender</Commission>
Formanden


<Date>{10/07/2023}18.7.2023</Date>
Johan Van Overtveldt
Formand
Budgetudvalget
BRUXELLES

Kære formand
I forbindelse med ovennævnte procedure har Udvalget om Borgernes Rettigheder og Retlige og Indre Anliggender fået til opgave at afgive en udtalelse til Deres udvalg. På mødet den 29. juni 2023 vedtog LIBE-koordinatorerne at fremsende udtalelsen i form af en skrivelse.
Udvalget om Borgernes Rettigheder og Retlige og Indre Anliggender behandlede spørgsmålet på mødet den 18. juli 2023. På dette møde[footnoteRef:1] vedtog det at opfordre Budgetudvalget, som er korresponderende udvalg, til at optage nedenstående forslag i sin interimsbetænkning. [1: ] 

Med venlig hilsen
Juan Fernando López Aguilar


FORSLAG
[bookmark: restart]1.	glæder sig over Kommissionens forslag om at forhøje loftet for udgiftsområde 4 for at afspejle behovet for øget finansiering til at dække den forventede vedtagelse af den nye pagt om migration og asyl; påpeger, at der er forhandlinger i gang mellem medlovgiverne, og insisterer på, at der bør tages hensyn til både Parlamentets og Rådets mandater ved revisionen af loftet; glæder sig endvidere over stigningen som reaktion på de behov, der er opstået som følge af krigen mod Ukraine, og den efterfølgende beslutning om at tage direktivet om midlertidig beskyttelse i anvendelse, hvilket har lagt et særligt pres på Asyl-, Migrations- og Integrationsfonden (AMIF), og hvilket næsten med sikkerhed vil kræve øget finansiering til integration i de kommende år; understreger i den forbindelse behovet for at kanalisere finansielle ressourcer for at nå målet om meningsfuld solidaritet gennem de solidaritetsmekanismer, der foreslås i Europa-Parlamentets forhandlingsmandater;

2.	anerkender den betydelige forhøjelse af lofterne for udgiftsområde 6, der afspejles i Kommissionens forslag som følge af en stadig værre situation i mange nabolande og andre lande, som skyldes forskellige kriser af global karakter, men understreger samtidig, at en øget kriserespons er afgørende i betragtning af de mange globale udfordringer; understreger, at støtten til Ukraine ikke må føre til, at midler omdirigeres fra andre regioner eller tematiske prioriteter, og at finansieringen af humanitær bistand (HUMA) derfor bør øges; 

3.	understreger, at yderligere midler til udgiftsområde 6 til støtte for forvaltningen af migration i tredjelande ikke bør understøtte en tilgang med at gøre finansiel bistand til tredjelande betinget af deres samarbejde om migrationsspørgsmål; minder om, at forordningen om oprettelse af instrumentet for naboskab, udviklingssamarbejde og internationalt samarbejde kræver samarbejde med tredjelande, det være sig gennem migrationspartnerskaber eller bilateralt samarbejde, der skal gennemføres under fuld overholdelse af folkeretten, herunder international menneskerettigheds- og flygtningeret;

4.	glæder sig over Kommissionens lovgivningsforslag, der ledsager midtvejsrevisionen af FFR, navnlig forslaget til forordning om oprettelse af platformen for strategiske teknologier for Europa ("STEP") og forslaget til forordning om oprettelse af faciliteten for Ukraine; minder med hensyn til STEP-forslaget om, at personoplysninger til overvågning af gennemførelsen af de aktiviteter, der gennemføres under STEP-platformen, skal indsamles og behandles under fuld overholdelse af retten til beskyttelse af personoplysninger og retten til privatlivets fred;










Til stede ved den endelige afstemning:

